|  |  |
| --- | --- |
|  | **16.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2016. április 28. napján tartandó soros nyilvános ülésére |
|  |
| Előterjesztő megnevezése:  | Markót Imre |
| Iktatószám:  | **2-85/2016-F-1** |
| Tárgy:  | **A 3. számú gyermekorvosi körzet feladatainak ellátásáról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Döntéshozatal: | Egyszerű többség |
| Melléklet:  | 1 db **határozat-tervezet**1 db **pénzügyi kimutatás** |
| Készítette: | Dr. Majtényi Erzsébet jegyző |
| Véleményezésre megküldve:  | a Képviselő-testület **Pénzügyi és Városfejlesztési Bizottsága**, valamint a **Szociális, Egészségügyi és Sport** Bizottságarészére |
| Meghívottak:  | Dr. Lukács Zsuzsanna  |
| Törvényességi véleményezésre bemutatva: | 2016. április 19.  |

**Tisztelt Képviselő-testület!**

Városunkban a 3. számú gyermekorvosi körzetet Dr. Andrásy Emília látta el hosszú éveken keresztül. A Doktornő a tavalyi évben nyugdíjba vonult, így a praxist a Törökszentmiklós Városi Önkormányzat Egyesített Gyógyító– Megelőző Intézet (EGYMI) vette át oly módon, hogy több gyermekorvos közreműködésével helyettesítésben látja el azt.

Sajnos az arra nyitva álló fél éves időtartam alatt nem sikerült a Doktor Nőnek értékesítenie a praxist, így annak ellátása az Önkormányzatra és így az EGYMI-re hárult.

A körzetre vonatkozó Országos Egészségbiztosítási Pénztárral kötött szerződés útján így az EGYMI kapja a finanszírozást, amelyből a rendelő fenntartását és a helyettesítő orvosok szolgáltatásáért járó díjakat is fizetnie kell.

Mivel az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 03.) Korm. rendelet 12. § (3) bekezdése kimondja, hogy: „(…) Az egy éven túl helyettesítéssel ellátott praxis a 14. § (2)-(4) bekezdése szerinti fix összegű díj 60 százalékára jogosult. (…).”

Az előterjesztés mellékletét képező Pénzforgalmi kimutatásban látható, hogy a körzet havi fix díját érinti ezen változás és cca. 104.000,- Ft/hó összegtől esik el a finanszírozott.

(Havi 235.000,- Ft / hó helyett 2016. április 1. napjától 140.000,- Ft/hó)

A helyettesítő orvosok azzal a kéréssel keresték meg az Önkormányzatot, hogy az így elesett összeget támogatásként finanszírozza meg az EGYMI részére, hogy az ellátás színvonala továbbra is változatlanul biztosított legyen.

**Tisztelt Képviselő-testület!**

Kérem az előterjesztés megtárgyalását és az alábbi határozati javaslat elfogadását.

Törökszentmiklós, 2016. április 19.

  **Markót Imre**

 **polgármester**

**\_\_\_\_\_\_/2016. (IV.28.) K. t.**

**H a t á r o z a t**

**A 3. számú gyermekorvosi körzet kiegészítő támogatásáról**

1. Törökszentmiklós Városi Önkormányzat Képviselő-testülete – Magyarország helyi önkormányzatairól szóló 2011. évi CLXXXIX. tv. 13. § (1) bekezdés 4. pontjában biztosított jogkörében eljárva – a **3. számú gyermekorvosi körzet** feladatainak ellátását - annak betöltetlensége végett szükséges **helyettesítés időtartama alatt** - **havi bruttó 104.000,- Ft, azaz bruttó Egyszáznégyezer forint** összegű támogatással igyekszik biztosítani.

1. A támogatás összegét az Egyesített Gyógyító- Megelőző Intézet javára 2016. május 1. napjától havonta folyósítja azzal, hogy ezen összeg kizárólag a körzet finanszírozására fordítható.
2. A támogatás fedezetét a 2016. évi költségvetés általános működési tartaléka terhére kívánja biztosítani.

Felelős: Markót Imre Polgármester

 Dr. Lukács Zsuzsanna Igazgató Főorvos Asszony

Határidő: folyamatos

Erről értesítést nyer:

1. Markót Imre polgármester
2. Dr. Majtényi Erzsébet jegyző
3. Dr. Lukács Zsuzsanna igazgató főorvos
4. Közpénzügyi Osztály
5. Szervezési Osztály
6. Irattár